text: 160 boliger til fuglene
  04 marts 2012 kl. 14.58
  Frivillige Taps-borgere har i vinter fremstillet 160 fuglekasser, og kasserne blev søndag sat op langs landsbyens vandrestier
  Opsætningen tjener to formål - dels at række de hårdt trængte fugle en hjælpende hånd og dels øge oplevelsen for borgerne ved at færdes på stierne.
  For at øge interessen, vil hver kasse blive forsynet med et fortløbende nummer, således at alle ved, om hvilken redekasse talen er. 
  Initiativtagerne håber at ideen vil brede sig til gavn for fuglelivet og til fornøjelse for mennesker, der nyder naturen.
  